nvidia/miracl-vision huggingface dataset:
Sierra Leonen kielet

Sierra Leone on monikielinen maa, jossa puhutaan 25 eri kieltä. Englanti on maassa virallinen kieli (de facto) ja krioa puhutaan laajimmin. Sitä puhutaan myös muissa maissa. Muita merkittäviä kieliä ovat temne, jota puhuu äidinkielenään 37 prosenttia väestöstä sekä lingua francana Sierra Leonen pohjoisosassa, pääkaupunkiseudulla ja läntisellä puolella sekä mende, jota puhuu äidinkielenään 29,5 prosenttia väestöstä ja jota puhutaan myös lingua francana, maan eteläosassa. Muita kieliä ovat kono, kissi, kuranko, limba, fulani ja susu. Vaikka englantia puhutaan virallisena kielenä kouluissa, valtionhallinnossa sekä mediassa, krioa puhutaan kuitenkin lingua francana yhteisenä kielenä koko Sierra Leonessa. Krio, englantipohjaisena kreolikielenä on maan väestöstä 10,5 prosentin äidinkielenä, mutta sitä puhuu 90 prosenttia sierraleonelaisista. Sierra Leonessa puhutaan myös tietynlaista englannin kielen murretta, jota lausutaan englannista poikkeavasti.
Akrópoli (metroasema)

Akrópoli (kreik. Ακρόπολη eli Σταθμός Ακρόπολη, Stathmós Akrópoli) on Ateenan metron asema Linjalla 2 (punainen). Se sijaitsee Ateenan keskustassa Akrópolin kaupunginosassa Akropolis-kukkulan kaakkoispuolella. Metroasema avattiin 16. marraskuuta 2000. Aseman lähellä ovat Akropolis-kukkulan ympäristön nähtävyydet ja Akropolis-museo. Linja palvelee myös Ateenan vanhaakaupunkia Plákaa kaupunginosan toisella laidalla sijaitsevan Monastirákin aseman ohella. Myös muun muassa Suomen Ateenan-instituutti sijaitsee lähellä asemaa. Seuraava asema pohjoiseen on Sýntagma ja etelään Syngroú-Fix. Asemalla on esillä asemaa ja metrolinjaa rakennettaessa löytynyttä antiikin aikaista esineistöä. Lisäksi asema on koristeltu Parthenonin marmoriveistosten jäljennöksillä.
Vitali Tšurkin

Vitali Ivanovitš Tšurkin (21. helmikuuta 1952 – 20. helmikuuta 2017) oli Venäjän YK-suurlähettiläs. Hän kuoli 65-vuotissyntymäpäivänsä aattona äkillisesti sydänkohtaukseen. Tšurkin oli Venäjän pysyvä YK-lähettiläs vuodesta 2006. Sitä ennen hän oli Venäjän ulkoministeriön erikoislähettiläs (2003–2006) ja Kanadan-suurlähettiläs (1998–2003) sekä suurlähettiläs Belgiassa. Vuosina 1994–1998 hän oli yhteyshenkilönä WEU:ssa ja Natossa. Tšurkin väitteli filosofian tohtoriksi historiasta ja suoritti tutkinnon Moskovan valtiollisessa kansainvälisten suhteiden instituutissa.
United Overseas Bank

United Overseas Bank (UOB) on Singaporen suurimpia pankkeja. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla United Overseas Bank oli vuonna 2016 sijalla 332 ollen samalla 4. suurin singaporelainen pörssiyritys. Pankin markkina-arvo oli 23,4 miljardia Yhdysvaltain dollaria (toukokuussa 2016) ja liikevaihto 7,7 miljardia USD (2015). Vuoden 2015 lopussa suurpankilla oli palveluksessaan noin 26 000 ihmistä. Taseensa perusteella (222,64 mrd. USD) pankki luokiteltiin vuonna 2016 maailman 96. suurimmaksi julkisesti noteeratuksi pankiksi. Global Finance Magazine luokitteli pankin Singaporen kolmanneksi turvallisimmaksi pankiksi vuonna 2016. Se katsottiin maailman 6. turvallisimmaksi liikepankiksi samana vuonna.
Massavirta

Massavirta (tunnus ṁ, lue: "m-piste") on fysiikassa ja tekniikassa käytettävä suure, joka kuvaa aineen massan kulkeutumista tietyn tarkkailupinnan läpi aikayksikössä. Massavirran SI-yksikkö on kilogramma per sekunti. Massavirta määritellään tarkasteltavan pinnan läpi kulkeutuvan massan derivaattana ajan suhteen: 𝑚˙=limΔ𝑡→0𝑚(𝑡+Δ𝑡)−𝑚(𝑡)Δ𝑡=d𝑚d𝑡. Merkintä 𝑚˙ on peräisin Isaac Newtonilta, sillä hän käytti aikaderivaattojen merkitsemiseen symbolin yllä pistettä. Massavirta on skalaari, koska massa on skalaari. Yksiulotteisen virtauksen tapauksessa massavirta voidaan kirjoittaa virtaavan fluidin ja virtauksen ominaisuuksien avulla: 𝑚˙=𝜌𝐴𝑣,  missä Jos virtaus puolestaan on kolmiulotteista ja virtaavan fluidin tiheys ja/tai nopeus 𝑣 vaihtelevat pinnan 𝑆 eri pisteissä, saadaan massavirta vuointegraalina: 𝑚˙=∬𝑆𝜌𝑣⋅d𝐴=∬𝑆𝜌(𝑣⋅𝑛^)d𝐴,  missä 𝑛^ on kaikissa pisteissä pintaa 𝑆 vastaan kohtisuora yksikkövektori (yksikkönormaali). Mikäli tiheys ja nopeus ovat vakioita ja 𝑆 on taso, sievenee integraali muotoon: 𝑚˙=𝜌𝑣⋅𝐴=𝜌𝑣⋅𝐴𝑛^=𝜌𝐴𝑣cos⁡𝜃, missä 𝐴=𝐴𝑛^ on tason pinta-alavektori ja 𝜃 on 𝑣:n ja 𝑛^:n välinen kulma. Massavirta saadaan myös tilavuusvirrasta 𝑉˙ kertomalla se fluidin tiheydellä: 𝑚˙=𝜌𝑉˙.  Pääartikkeli: Aineen häviämättömyyden laki Suljetussa systeemissä massa pysyy vakiona, jolloin massan säilymislaki voidaan kirjoittaa muodossa: (d𝑚d𝑡)systeemi=0=∭𝑉∂𝜌∂𝑡d𝑉+∬𝑆𝜌𝑣⋅d𝐴,  missä yhtälön oikea puoli on nk. Reynoldsin kuljetusteoreema tarkkailutilavuudelle 𝑉 ja tarkkailupinnalle 𝑆. Jos virtaus on kokoonpuristumatonta, on ∂𝜌/∂𝑡=0, ja massan säilymislaki voidaan kirjoittaa edelleen: ∑𝑖(𝑚˙𝑖)ulos=∑𝑖(𝑚˙𝑖)sisään. Alaindeksit "sisään" ja "ulos" viittaavat systeemin sisään ja systeemistä ulos suuntautuviin massavirtoihin
Aktiivisuusranneke

Aktiivisuusranneke eli kuntoranneke on ranteessa pidettävä puettava tietokone, joka seuraa käyttäjänsä askelmäärää ja unta. Askelmittarin avulla aktiivisuusranneke voi laskea kävellyn matkan ja elintoimintoihin käytetyn energian määrän. Monissa aktiivisuusrannekkeissa on myös GPS-seuranta sekä joko itse rannekkeessa tai erillisen sykevyön avulla toimiva sykemittari. Aktiivisuusrannekkeen keräämät perustiedot näkee aktiivisuusrannekkeen omasta näytöstä tai mobiilisovelluksesta, mutta tarkempien tietojen näkeminen vaatii laitteen kytkemisen tietokoneeseen. Monipuolisimmat aktiivuusrannekkeet muistuttavat ominaisuuksiltaan älykelloja. Askelmittarit yleistyivät vuonna 2013. Merkittävimmät aktiivisuusrannekeiden valmistajat ovat Garmin, Fitbit ja Polar.
ER-kaavio

ER-kaavio tai ER-malli (engl. Entity–Relationship model) on entiteettien suhteita kuvaava malli, mutta yleisemmin sitä käytetään tietokantojen suunnittelussa ja mallintamisessa. ER-kaavion kehitti Peter Chen, ja se julkaistiin vuonna 1976. Chenin malli on laajimmin tunnettu, vaikka muita esitystapoja on ollut jo ennen Chenin versiota. ER-kaavion tehtävä on kuvata tietorakenteita graafisessa muodossa. Keskeisimpiä elementtejä ovat neliskulmaiset laatikot, jotka kuvaavat jotain kohdetta; luokkaa tai tietokannan taulua (eli entiteettiä). Jokaisella entiteetillä on myös ominaisuustietoja (attributteja), joita kuvataan ja eritellään ellipsin muodolla. Attribuuttitiedoissa on useimmiten käytössä seuraava merkintätapa: Koska entiteetit ovat keskenään (käytännössä aina) erilaisissa suhteissa, kuvataan suhteita vinoneliön muotoisilla kuvioilla. Suhteen ohessa määritellään myös tietojen keskinäinen suhde (Esimerkiksi yhden-suhde-moneen: 1:n). Suhteiden kuvaamiseen ei ole yhtä vakiintunutta tapaa, vaan merkintätavat vaihtelevat symboleista kirjaimiin ja numeroihin.
OxygenOS

OxygenOS on OnePlussan puhelimilleen kehittämä Androidiin perustuva käyttöjärjestelmä. Sen Kiinan markkinoille suunniteltua versiota kutsutaan nimellä HydrogenOS (kiin. 氢OS). OxygenOS toimii OnePlussan kaikkien OnePlus Onen jälkeen julkaisemien puhelinten oletuskäyttöjärjestelmänä. OxygenOS on käyttöliittymältään pitkälti puhtaan Androidin kaltainen, mutta normaalia Androidia laajemmin muokattavissa. OnePlus käytti OnePlus Onen alkuperäisenä oletuskäyttöjärjestelmänä CyanogenModia. OnePlus Onen myynti kielletiin Intiassa CyanegonModin omistaja Cyanogenin ja Micromaxin välisen yksinoikeussopimuksen takia. Vuoden 2015 alussa OnePlus alkoi kehittää omaa käyttöjärjestelmäänsä. Sen nimeksi valittiin käyttäjien jättämistä ehdotuksista OxygenOS, joka tarkoittaa happikäyttöjärjestelmää (oxygen operating system). Helmikuussa 2015 OnePlus paljasti lisää vielä julkaisemattomasta OxygenOS:stä. Siitä pyrittiin tekemään mahdollisimman virtapihi, tehokas ja käyttöliittymältään virtaviivainen. OxygenOS pyrittiin alun perin julkaisemaan vuoden 2015 maaliskuussa
SpaceX CRS-12

SpaceX CRS-12 (myös SpX-12) on SpaceX:n suunniteltu rahtilento kansainväliselle avaruusasemalle. Yhtiön Falcon 9 Full Thrust -raketin on tarkoitus laukaista Dragon-rahtikapseli hyötykuormineen 1. elokuuta 2017. Lento kuuluu NASAn Commercial Resupply Services -ohjelmaan. CRS-12 oli viimeinen 12 alkuperäisestä CRS-ohjelman puitteissa SpaceX:ltä tilatuista kansainvälisen avaruusaseman rahtilennoista. Lento oli alun perin tarkoitus laukaista 15. joulukuuta 2016, mistä sitä lykättiin ensin vuoden 2017 ensimmäiseen neljännekseen, sitten 8. huhtikuuta, 1. kesäkuuta, ja lopulta 1. elokuuta. Lennon on tarkoitus viedä asemalle 2 349 kilogrammaa paineistettua ja 961 kg paineistamatonta hyötykuormaa. Kapselin paineistamattoman rahtitilan hyötykuormaksi on suunniteltu 1011–1015 elektronivoltin kosmisten hiukkasten alkuainekoostumusta tutkivaa CREAM-hyötykuormaa
Uraani-235

Uraani-235 (235U) on uraanin isotooppi, jonka atomin ytimessä on 92 protonia ja 143 neutronia. Sitä on luonnon uraanissa noin 0,7 prosenttia. Muiden uraani-isotooppien tavoin uraani-235 on radioaktiivista, mutta toisin kuin uraani-238, se on lisäksi fissiiliä, eli siinä voi fissio tapahtua kiihtyvänä ketjureaktiona. Uraani-235 on ainoa primordiaalinen fissiili nuklidi, jota esiintyy mainittavassa määrin luonnossa. Tämän vuoksi sillä on keskeinen merkitys ydin­tekniikassa. Ydin­voimaloissa käytetään tavallisesti rikastettua uraania, jonka uraani-235-pitoisuus on tavallisesti noin 3 prosenttia. Ydinaseissa käytetään paljon pidemmälle rikastettua uraania, jossa on yli 85 prosenttia isotooppia 235. Uraani-235-atomi voi hajota joko alfa­hajoamisella tai fissiolla. Luonnossa alfahajoaminen on verrattomasti yleisempää: sen suhteen U-235:n puoliintumisaika on 708,3 miljoonaa vuotta ja hajoamisvakio näin ollen 3,10 · 10-17 s-1, toisin sanoen U-235-atomi hajoaa alfa­hajoamisella seuraavan sekunnin kuluessa todennäköisyydellä 3,10 · 10-17. Kun uraani-235-ydin hajoaa alfahajoamisella, siitä lohkeaa alfahiukkanen eli heliumatomin ydin ja jäljelle jää torium-231-atomin ydin. Se on edelleen radioaktiivinen, ja uraani-235:stä alkaakin pitkä hajoamissarja, aktiniumsarja eli 4n+3 -sarja, joka päättyy vakaaseen lyijyisotooppiin 207Pb. Tämän sarjan tunnetuimman välijäsen, aktiniumin (tarkemmin sanottuna isotoopin 227Ac) mukaan uraani-235:tä onkin aikoinaan nimitetty myös aktinouraaniksi (AcU, engl
Olle Eksell

Olle Eksell (syntyjään Carl Olov Lennart; 22. maaliskuuta 1918 – 11. huhtikuuta 2007) oli ruotsalainen taidegraafikko, professori ja kirjailija. Eksell syntyi vuonna 1918 Ruotsissa Taalainmaan läänissä. 14-vuotiaana hän päätti ryhtyvänsä mainosten kuvittajaksi, ja hän opiskeli kuvitusta sekä taidegrafiikkaa Tukholmassa vuosina 1939–1941. Tämän jälkeen hän työskenteli mainostoimistossa, jossa hän tapasi tulevan vaimonsa, göteborgilaisen muotisuunnittelijan Ruthel Eksellin. He menivät Los Angelesiin vuonna 1946 jatkaakseen opintojaan. Yhdysvalloissa Eksell tapasi muita saman ajan tunnettuja suunnittelijoita, kuten Paul Randin, Alvig Lustigin ja Lester Bellin. Opintojensa jälkeen Eksellit asuivat Tukholman Ladugårdsgärdetissä yli 40 vuoden ajan. Suunnittelun ja kirjoittamisen lahjojensa ohella Olle Eksell oli myös taitava visionääri, mikä käy ilmi hänen kirjastaan Design = ekonomi, joka julkaistiin vuonna 1964. Vuonna 2001 Ruotsin hallitus nimitti hänet kunniaprofessoriksi. Hän kuoli 11
24: Legacy

24: Legacy on yhdysvaltalainen toiminta- ja draamasarja, joka on spin-off sarjasta 24. Sarjan esittäminen aloitettiin Foxin kanavalla 5. helmikuuta 2017. Suomessa sarjaa on esitetty Liv-kanavalla 24. toukokuuta 2017 alkaen. Kesäkuussa 2017 ilmoitettiin, ettei Fox tilaa Legacylle toista tuotantokautta. 12-osainen sarja seuraa sotasankari Eric Carterin ja entisen CTU:n (Counter Terrorist Unit) johtajan Rebecca Ingramin vuorokautta reaaliajassa 24-sarjan tyyliin. Rotten Tomatoes antoi sarjalle arvosanaksi 60 % ja Metacriticin arvosana oli 49/100.
Emilia Kullas

Emilia Kullas (s. 1970) on Elinkeinoelämän valtuuskunnan EVA:n johtaja keväästä 2019 alkaen. Hän on toiminut Talouselämän päätoimittajana vuosina 2016–2019. Kullas on toiminut Talouselämän toimituspäällikkönä ja Sijoituselämä-osiosta vastaavana uutispäällikkönä. Hän on kirjoittanut kaksi kirjaa sijoittamisesta. Kullas toimi Talouselämän väliaikaisena päätoimittajana syyskuusta 2016 lähtien, kun edellinen päätoimittaja Reijo Ruokanen siirtyi Tekniikan Maailman päätoimittajaksi. Kullas aloitti Talouselämän päätoimittajana 15. marraskuuta 2016. Talouselämän ja Kauppalehden toimitukset ovat kumpikin osa Alma Talentin yhteistä toimitusta. Kullaksen aviopuoliso Arno Ahosniemi on Alma Talentin toimitusten esimies ja Kauppalehden päätoimittaja. Kullas valittiin helmikuussa 2019 Elinkeinoelämän valtuuskunnan EVA:n johtajaksi, ja hän aloitti tehtävässä keväällä 2019. Emilia Kullas kritisoi kesäkuun 2019 alussa sitä, että Rinteen hallituksen niin sanottujen tulevaisuusinvestointien listalta puuttuvat varsinaiset investoinnit ja että sen sijaan hallitus aikoo käyttää valtion omaisuudesta myytäviä tuloja juokseviin menoihin jopa kolmen miljardin euron arvosta
Sierra Leonen media

Sierra Leonen mediakenttää hallitsee radio. Lehtien levikkiä hillitsee lukutaidottomuus, kun taas televisio on isolle osalle kansasta kallis. Radiota sen sijaan kuunnellaan laajasti sekä kaupungeissa että maaseudulla, jossa se on suosittua myös siksi, että radio-ohjelmia lähetetään kansankielellä. Merkittävin radio- ja televisioyritys on kansallinen Sierra Leone Broadcasting Corporation. Perustuslaki takaa lehdistönvapauden, ja maan media on moniäänistä ja itsenäistä. Lehdistönvapaus ei kuitenkaan toteudu aina käytännössä, ja esimerkiksi Länsi-Afrikan ebolaepidemian aikana hallitus pyrki rajoittamaan lehdistön toimintavapautta. Sierra Leoneen perustettiin vuonna 1801 Länsi-Afrikan vanhin sanomalehti Sierra Leone Gazette. Vaikka Sierra Leonessa on pitkät sanomalehtiperinteet, lehdet eivät ole kovinkaan suosittuja kansalaisten heikon lukutaidon takia. Sanomalehtien määrä on kuitenkin kasvanut 2000-luvulla: vielä vuonna 2000 oli vain kymmenen sanomalehteä, kun rekisteröityjä lehtiä oli vuonna 2010 jo 58 (joista noin 40:llä oli aktiivista julkaisutoimintaa). Suurin osa sanomalehdistä on yksityisomistuksessa. Lisäksi pääosa lehdistä on sitoutumattomia ja vain muutama lehti on poliittisesti sitoutunut. Lehdet ovat usein kriittisiä sekä hallitusta että oppositiota kohtaan
Oukitel

Oukitel on kiinalainen vuonna 2007 perustettu elektroniikkayhtiö. Se aloitti älypuhelinten massatuotannon 2009. Vuonna 2016 sen tehtaissa työskenteli noin tuhat henkilöä. Oukitelin puhelinmalleihin kuuluu muun muassa K6000 Pro.
Finlayson Art Area

Finlayson Art Area (FAA) on Tampereella vuosittain kesä-elokuussa järjestettävä kuvataidetapahtuma. Se esittelee suomalaisten ja ulkomaalaisten taiteilijoiden teoksia. FAA levittäytyy Finlaysonin vanhan tehdasalueen tehdassaleihin, kujille ja aukioille. Tapahtumaan on vapaa pääsy. FAA:n toteuttaa Grafiikanpaja Himmelblau, jonka toimitusjohtaja Pertti Ketonen on ollut tapahtuman primus motor. FAA on järjestetty vuodesta 2015 lähtien, ja se sai vuonna 2016 Tampereen kulttuuriteko -palkinnon.
Grindometri

Grindometri on laite, jota käytetään mittaamaan hiukkaskokoa suspensiosta, jollaisia ovat esimerkiksi maalit ja painoteollisuudessa käytettävät painovärit. Grindometri koostuu teräslaatasta, johon on koneistettu syvyydeltään muuttuva kanava. Kanavan syvyys on toisessa päässä tarvittavan etäisyyden pinnan tason alapuolella ja madaltuu toista päätä lähestyttäessä saavuttaen lopulta laatan pinnan. Uran syvyydelle on merkitty mitta-asteikko uran viereen tai laatan sivuun. Testattava suspensio kaadetaan uran syvään päähän ja kaavitaan kohti matalaa päätä metallisella kaapimella. Siinä vaiheessa, kun uran syvyys on yhtä suuri kuin suurimmat hiukkaset suspensiossa, epäsäännöllisyydet kuten pigmenttipartikkelit painovärinäytteessä tarttuvat kaapimen mukaan ja tulevat näkyviin. Menetelmän etuna on, että pienellä näytekoolla saadaan nopeasti yleiskuva näytteen partikkelikokojakaumasta, mikä mahdollistaa tuotantoprosessien seuraamisen reaaliajassa. Seuraavat standardit ovat olennaisia grindometrin käytön yhteydessä: ASTM D 1210, ASTM D-1316, JIS K 5600-2-5, ISO 1524, DIN EN 21524, BS 3900-C6
Aria Airin lento 1525

Aria Airin lento 1525 oli Aria Airin reittilento Teheranista Mašhadiin. 24. heinäkuuta 2009 sen laskukiito meni pitkäksi. Lennolla käytetty Iljušin Il-62M törmäsi muuriin kiitotien loputtua kesken, jolloin 11 miehistön jäsentä ja viisi matkustajaa eli 16 koneessa olleista 173 ihmisestä kuoli. Lento lähestyi Mašhadia liian kovalla nopeudella, ja sen pyörät koskettivat maata vasta kilometrin päässä kiitotien alusta. Lentomekaanikko käytti suihkujarruja koneen hidastamiseen sen ollessa vielä ilmassa ja sulki ne juuri ennen laskeutumista. Kun hän laskeutumisen jälkeen yritti taas käyttää suihkujarruja, ei hän huomannut niiden olevan suljettuina, ja käänsi sen sijaan moottorit 1 ja 4 täydelle teholle. Kun miehistö huomasi, ettei kone hidastu, lentomekaanikko sammutti moottorit 2 ja 3 ja hätäjarrutus aloitettiin. Siitä huolimatta koneella oli nopeutta vielä 200 kilometriä tunnissa, kun kiitotie loppui kesken. Sen nokkateline katkesi ja vasemmanpuoleinen pääteline ajautui ojaan, jolloin kone kääntyi vasemmalle ja törmäsi seinään. Törmäys murskasi koneen keulan matkustamon kuudenteen penkkiriviin asti. Onnettomuuden pääsyyksi todettiin miehistön jäsenten heikko kommunikointi ja yhteistyö
Gaspard-Gustave Coriolis

Gaspard-Gustave Coriolis (21. toukokuuta 1792 – 19. syyskuuta 1843) oli ranskalainen matemaatikko, insinööri ja fyysikko. Coriolis-ilmiö on saanut nimensä Corioliksen mukaan. Coriolis oli professori École Polytechniquessa 1816–1838. Hän otti käyttöön sanat "työ" ja "kineettinen energia" niiden nykyisessä luonnontieteellisessä merkityksessä kirjassaan Du calcul de l’effet des machines (1829). Coriolis-ilmiö on esitelty Corioliksen artikkelissa Sur les équations du mouvement relatif des systèmes de corps (1835).
When in Rome

When in Rome IIMichael FlorealeJohn CeravoloChris WillettWhen in Rome UKClive FarringtonAndrew MannRob Juarez Andy O’Connell 10, Spectra, Virgin When in Rome on brittiläinen synthpopia ja uuden aallon musiikkia tuottava yhtye, joka koostui alun perin laulajista Clive Farringtonista ja Andrew Mannista sekä kosketinsoittajasta Michael Florealesta. Yhtye tunnetaan parhaiten vuoden 1988 singlestään ”The Promise”.
Barry Jenkins

Parhaan sovitetun käsikirjoituksen Oscar2016 Moonlight Barry Jenkins (s. 19. marraskuuta 1979 Miami, Florida) on yhdysvaltalainen elokuvaohjaaja, käsikirjoittaja ja tuottaja. Hänet tunnetaan elokuvistaan Medicine for Melancholy (2008), Moonlight (2016) ja If Beale Street Could Talk (2018). Jenkins sai Moonlightista parhaan sovitetun käsikirjoituksen Oscar-palkinnon sekä parhaan ohjauksen Oscar-ehdokkuuden. Elokuva palkittiin myös parhaan elokuvan ja miessivuosan Oscareilla.
Alex Newell

Alex Newell on yhdysvaltalainen laulaja. Newell esitti Glee-sarjassa mustaa transsukupuolista hahmoa. Newellin lauluääni ja ääniala muistuttavat naisen vastaavia. Newell esiintyy transsukupuolisten yhdistysten tilaisuuksissa.lähde?
Turvapaikanhakijoiden mielenosoitus Helsingissä 2017

Turvapaikanhakijoiden mielenosoitus Helsingissä 2017 Suomen kielteisiä turvapaikkapäätöksiä ja pakkopalautuksia vastaan vuonna 2017 jatkui yli seitsemän kuukautta Helsingin keskustassa. Turvapaikanhakijoiden sit-in mielenosoitus tunnetaan myös nimellä Oikeus elää ja Right to Live. Mielenosoittajista enemmistö oli irakilaisia. Mielenosoittajat vaativat pakkopalautusten lopettamista sekä Maahanmuuttoviraston kielteisten turvapaikkapäätösten uudelleenkäsittelyä niissä ilmenneiden lukuisten virheiden vuoksi. Muita tavoitteita ovat turvapaikanhakijoiden oikeusturvan takaaminen sekä se, että turvapaikanhakijoita ei enää poistettaisi vastaanottokeskuksista ilman että heille olisi tiedossa seuraava majoituspaikka. Maahanmuuttoviraston linjaa palautuksia kohtaan on vastustettu aikaisemmissakin mielenosoituksissa Helsingissä. Vuosina 2014–2015 Euroopan pakolaiskriisin alettua Suomeen saapui yhteensä yli 36 000 turvapaikanhakijaa. Maahanmuuttovirasto palkkasi satoja uusia työntekijöitä päätöksentekojen nopeuttamiseksi. Muun muassa kokemattomien työntekijöiden, kiireellisten aikataulujen ja tulkkivirheiden vuoksi turvapaikkapäätöksissä on ilmennyt lukuisia virheitä. Vuonna 2016 hallinto-oikeudet palauttivat 3,6 prosenttia turvapaikkapäätöksistä virheellisenä takaisin Migrin käsiteltäväksi, kun vuonna 2015 vastaava luku oli 0,2 prosenttia. Hallinto-oikeuden arvion mukaan useimmiten palautuksen syynä on, että valittajat ovat esittäneet uusia selvityksiä vasta oikeuskäsittelyssä. Keväällä 2015 Suomen lainsäädännöstä poistettiin tilapäinen oleskelulupa, joka voitiin myöntää kielteisen turvapaikkapäätöksen saaneille henkilöille, jotka eivät suostuneet poistumaan Suomesta vapaaehtoisesti
Suomi Ensin

Suomi Ensin on vuonna 2016 rekisteröity yhdistys, joka tuli tunnetuksi yli 100 päivää kestäneestä Suomi-Maidan -mielenosoituksesta Rautatientorilla vuonna 2017. Yhdistyksen puheenjohtajana toimii turkulainen Mario Argenta. Suomi Ensin -liikehdinnästä erkaantui Suomen Kansa Ensin, joka rekisteröityi puolueeksi. Yhdistyksen sääntöjen mukaan sen aatteellisen perustan muodostavat Suomen itsemääräämisoikeuden palauttaminen. Yhdistys tavoittelee Suomen eroa Euroopan unionista ja eurosta. Lisäksi se pyrkii purkamaan Schengenin sopimuksen. Yhdistyksen aktiivit ovat toimineet Rajat kiinni! -kansanliikkeessä, josta he jakaantuivat Suomi Ensin -ryhmään tavoittelemaan muitakin asioita kuin rajakontrollia. Joulukuussa 2016 sitoutumaton kunnanvaltuutettu Hannu Tanskanen perusti Suomi Ensin -liike valtuustoryhmän Vihdin kunnanvaltuustoon. Vuonna 2016 yhdistyksen jäsen Marco de Wit järjesti mielenosoituksia Siilinjärvellä ja Forssassa. De Wit vastustaa hallituksen maahanmuuttopolitiikkaa. Hän on kannattanut mielenilmauksia muun muassa Yleä ja Perussuomalaisia vastaan. Heinäkuussa 2016 Suomi Ensin -liike järjesti "Stop Itiksen islamisaatiolle!" -mielenosoituksen Helsingin Itäkeskuksessa
Inga Guttorm

Inga Guttorm (Oahptii Iŋgá, Oahptii-Hánssa Iŋgá tai Oahpaheai-Iŋgá, s. 1950) on utsjokelainen luokanopettaja ja oppikirjailija. Guttorm on kääntänyt 1980-luvulla useita oppikirjoja saamenkielisen opetuksen tarpeisiin. Hänellä on myös omaa oppikirjatuotantoa. Guttorm on yhdessä sisarensa kanssa toimittanut tunnetun saamelaisen kirjailijaisänsä Hans Aslak Guttormin tuotantoa. Inga Guttorm on ollut vuodesta 1995 professori Pekka Sammallahden puoliso. Lapin aluehallintovirasto nimesi yhdessä OAJ:n Lapin alueyhdistyksen kanssa Guttormin vuoden lappilaiseksi opettajaksi vuonna 2012. 1 kuvitus Merja Aletta Ranttila, suomenkielinen versio Inga Guttorm ja Veikko Holmberg2 kuvitus Salli Parikka
Sergei Kamenev

Sergei Sergejevitš Kamenev (ven. Серге́й Серге́евич Ка́менев; 16. huhtikuuta (J: 4. huhtikuuta) 1881 Kiova, Venäjän keisarikunta – 25. elokuuta 1936 Moskova, Neuvostoliitto) oli venäläinen ja neuvostoliittolainen sotilas, joka toimi puna-armeijan järjestyksessä toisena ylipäällikönä vuosina 1919–1924, Venäjän sisällissodan aikana. Kamenevin isä oli Venäjän keisarillisen armeijan sotilasinsinööri. Kamenev valmistui Kiovan kadettikoulusta vuonna 1898, Aleksanterin sotakoulusta vuonna 1900 ja Nikolain yleisesikunta-akatemiasta vuonna 1907, ja sai vuonna 1909 kapteenin arvon. Ensimmäisen maailmansodan aikana hän palveli Venäjän 1. armeijan esikunnassa ja sai 1914 ylennyksen everstiluutnantiksi ja 1915 everstiksi. Helmikuun vallankumouksen puhjetessa vuonna 1917 hän oli jalkaväkirykmentin komentajana Pultavassa ja ryhtyi myötäilemään vallankumouksellisten sotilaiden mielialoja. Kamenev nimitettiin syksyllä 1917 XV armeijakunnan ja lokakuun vallankumouksen jälkeen 3. armeijan esikuntapäälliköksi